Eugene Terre'Blanche en die simboliek van oorlog – praag.co.za — 20 jaar jonk!
Eugene Terre'Blanche en die simboliek van oorlog
Soos elkeen wat geskiedenis op skool gehad het weet, het 'n sluipmoord op aartshertog Franz Ferdinand van Sarajewo op 28 Junie 1914 direk aanleiding tot die eerste wêreldoorlog gegee. Die moord op die AWB-leier geskied op 'n besonder sensitiewe oomblik in ons geskiedenis, op die vooraand van die Wêreldsokkerbeker en moet in 'n baie ernstige lig gesien word.
Julius Malema wat praat van "verinheemsing", m.a.w. die verdrywing van blankes van plaasgrond soos in Zimbabwe
Malema se huidige besoek aan Zimbabwe waar hy die steun van ZANU-PF ontvang het vir anti-blanke en anti-Afrikaner-optrede in Suid-Afrika
'n Geheime vliegveld wat volgens berigte in Britse koerante – waarskynlik gegrond op waarneming deur die Britse inligtingsdiens – in die diamantgebied Marange gebou is en waarvan die uitsluitlike doel sou wees om wapens vanaf China in te vlieg. Anders as 'n tyd gelede toe 'n skip met Chinese wapens nie in Suid-Afrikaanse hawens toegelaat is nie, beskik Mugabe se weermag nou oor 'n gespesialiseerde vliegveld vir dié doel.
Stellings dat "vryheidsliedjies" waarin volksmoord op Boere en blankes aangehits word as die ANC se "kultuurerfenis" beskou moet word.
Die moord op Eugene Terre'Blanche. Blykbaar het die twee swartes maar drie weke by hom gewerk voordat hulle tot die daad oorgegaan het, wat mag dui op 'n sluipmoordmotief.
Die Afrikaner moet besef dat hy voor die grootste uitdaging sedert 1899 en die Britse inval in die land te staan gekom het. In 'n wesentlike sin gaan dit oor die Derde Vryheidsoorlog wat vir alle praktiese doeleindes reeds begin het, want die sogenaamde "misdaadaanvalle" wat ons tans sien, word elders in Afrika orals as 'n vorm van oorlogvoering erken. Die Afrikaan hou nie van 'n sterk opponent nie en val by voorkeur die swakkere aan – vroue, kinders, bejaardes of mense wat slaap en onverhoeds betrap kan word. Dat Eugene Terre'Blanche op sy bed gevind is, laat vele reeds aflei dat hy tydens die aanval geslaap het.
гонки машинкиОлександр Фільчаков прокурор
Skrywer Dan RoodtGepubliseer op 4 April 2010 Kategorieë Dan RoodtSleutelwoord ANC, Chinese wapens, Eugene Terre'Blanche, Eugene Terre'Blanche en die simboliek van oorlog, oorlog, Rubrieke, Zanu-Pf